सैयदना साहब ने कहा-घर की तरह मोहल्ला रखें स्वस्थ
सुबह प्रवचन के बाद दोपहर में राजगढ़ पहुंचे, आज मनावर में करेंगे मसजिद का लोकार्पण
धार | बोहरा समाज के 53वें धर्मगुरु सैयदना आलीकदर मुफद्दल सैफुद्दीन मौला ने बुधवार सुबह बोहरा बाखल स्थित मसजिद में प्रवचन दिए। दोपहर में वे धार से राजगढ़ पहुंचे। गुरुवार को वे मनावर जाएंगे। यहां मसजिद के लोकार्पण समारोह में शामिल होंगे।
सुबह प्रवचन में मौला ने समाजजन से कहा-जिस तरह हम अपने घरों को साफ रखते हैं, उसी तरह मोहल्ले साफ रखें। नालियां खुली न रहे, गंदगी न पनपे। प्रवचन के बाद वे बोहरा बाखल में कुछ समाजजन के घर भी गए। दोपहर में विदाई के दौरान समाजजन रो पड़े। उन्होंने इस दौरान विश्राम स्थल की बालकनी से समाजजन को दर्शन दिए। वे आशीर्वाद देते हुए राजगढ़ की ओर जाने के लिए कार में सवार हुए।
खबर पेज 14 पर...
सैय्यदना साहब की विदाई पर बिलख पड़ेे समाजजन।
hin_Deva hin_Deva hin_Deva hin_Deva bho_Deva hin_Deva